Arkivsak-dok. 28 - 16

Saksbehandler: Oddgeir Tørset

Behandles av: Møtedato:

Sandnes Eiendomsselskap KF 16.03.2016

**Byggeregnskap prosjektnummer 4413899 – Sandnes helsesenter**

**Saksopplysninger:**

Prosjektet omfatter ombygging og totalrehabilitering av gamle Sandnes sykehus til 40 sengeplasser for korttids rehabilitering. Det er gjort 3 betydelige hovedgrep mht. brukbarhet av gammelt bygg og mulige tekniske løsninger:

1. Det er bygget nye tekniske rom inn mot skråning i bakkant av hovedbygningen
2. Taket er hevet 1 meter over nordlig del for å kunne utnytte arealet
3. Innvendig rømningstrapp er utvidet og det er etablert en ny rømningstrapp mot nord

Bygget tilfredsstiller krav til lavenergibygg. Dette innebærer bygningsmessige tiltak som blant annet etterisolering og nye vinduer. Det er etablert luft/vann-varmepumper som dekker inntil 60 % av varmebehovet. I tillegg er det etablert solfangere på tak.

Prosjektet er gjennomført i delte entrepriser.

Prosjektet var ferdigstilt og ble overtatt i november 2014, men elektroarbeidene ble først overtatt mars 2015. Opprinnelig plan var ferdigstillelse våren 2014.

Fremdriftsplanen var i utgangspunktet veldig stram. Grunnen til forsinkelsene er i første rekke frostproblemer under byggeperioden og at det var dårligere fundamentering på bygget enn forutsatt. Hele fundamentet mot sør og deler av værevegger måtte understøpes. Dette arbeidet kunne ikke forseres; arbeidet måtte ta etappevis med nødvendig herdetid. Elektroarbeidene ble overtatt først 4 måneder etter formell overtagelse av bygget da det gjensto en del sluttarbeider da bygget ble tatt i bruk, men manglene var av en slik at art at sikkerhet og fornuftig drift av lys og energi var ivaretatt.

Prosjektkostnad: kr BTA: m2 =  kr. 30 154 /m2 eks mva

Det foreligger ferdigattest for prosjektet.

**Kostnadsramme, bevilgninger og avvik, tusen kr**

|  |  |  |
| --- | --- | --- |
| **Utgifter** |  |  |
| Budsjett | 148 456 |  |
| Regnskap | 151 412 |  |
| **Avvik** | -2 956 |  |
|  |  |  |
| **Finansiering** | |  |
| Fellesfinansiering/bruk av lån | 95 580 |  |
| Tilskuddsmidler | 26 564 |  |
| MVA kompensasjon | 29 268 |  |
| **sum** | 151 412 |  |
|  |  |  |
| Vedtak økonomi - bevilgninger | | |
| **Vedtatt** | **Beløp** |  |
| KII fsak 6/13 | 144 228 |  |
| Bsak 105/15 | 4 228 |  |
|  | 148 456 |  |
|  |  |  |

**Vurdering:**

Regnskap viser et forbruk på kr 151,212 millioner kroner. Prosjektet er gjennomført med et mer forbruk på kr 2,756 millioner.

Størstedelen skyldes entrepriser for stål og betong. Elektroentreprisen har også en økt kostnad ift. opprinnelig kontrakt. Det ble omfattende forhandlinger om sluttoppgjøret på denne delentreprisen. Forlenget byggetid har gitt ekstra kostnader for prosjektoppfølging, rådgivere og merarbeid entreprenører.

Gjenstående arbeid er beregnet til 200 000,- som foreslås avsatt i byggeregnskapet

**Forslag til vedtak:**

1. Byggeregnskap for prosjekt 4413899 – Sandnes helsesenter – 40 nye sykehjemsplasser på kr. 151,212 mill. godkjennes og avsluttes med at overforbruk på kr 2,956 millioner.
2. Saken oversendes rådmannen for videre oppfølging

Sandnes Eiendomsselskap KF, 09.03.2016

Torbjørn Sterri

daglig leder

**Vedlegg 1:** Revisjonsrapport fra Rogaland Revisjon IKS